ტრიპურა

ტრიპურა (, ) — მორჩილი ტერიტორიაშ შტატი ინდოეთიშ ბჟაეიოლშე. შტატიშ ნანანოღა დო უდიდაში ნოღა — აგარტალა. შტატიშ მახორობა 3 671 032 ადამიერი რი (22-ა აბანი შტატეფს შქას; 2011). შტატიშ ფართობი 10 492 კმ² (26-ა აბანი).

 გეოგრაფია 
ტრიპურა ინდეოთიშ ოორუე-ბჟაეიოლს იდვალუაფუ დო ზუღაშა გიშალი ვაუღჷ. უხურგანს ბანგლადეში (ბჟადალშე, ოორუეშე დო ობჟათეშე) დო ინდოეთიშ ასამიშ დო მიზორამიშ შტატი (ბჟაეიოლშე). შტატი ქჷნდჷრამი რე. კლიმატი — ტროპიკული, მუსონური. ტერიტორიაშ მაქსიმალური გოძვენა ოორუეშე ობჟათეშა 184 კმ-ს აკმადგინანს, ბჟადალშე ბჟაეიოლშა — 113 კმ. შტატიშ ტერიტორიაშ ფართობი — 10 492 კმ².

 ისტორია 
შტატიქ 1972 წანაშ 21 ღურთუთას დირსხუ, 1960 წანაშე მორსხუე ტერიტორიაშ სტატუსი უღუდჷ, თეიშახ ასამიშ შტატიშ აკოდგინალუაშა მიშმეშჷ.

 პოლიტიკა 
ტრიპურა — ინდოეთიშ სუმი შტატიშე ართ-ართი რე (კერალა დო ბჟადალ ბენგალწკჷმა ართო), სოდე ტრადიციული პოლიტიკური ნძალეფი მეკვარჩხანე ნძალეფი რენან. ასეიანი ბორჯის შტატიშ ხეშუულებას მეკვარჩხანე ფრონტი დუდენს — ინდოეთიშ კომუნუნისტური პარტიაშ, ინდოეთიშ კომუნისტური პარტია (მარქსისტული)ინდოეთიშ კომუნიტური პარტიაშ დო რანწკი მორჩილი პარტიეფიშ კოალიცია.

 მახორობა 
2011 წანაშ ეჭარუაშ მუნაჩემეფით, შტატიშ მახორობა 3 199 203 ადამიერი რე, ოშქაშე მეჭედალა — 305 ადმ./კმ². თენა ინდოეთიშ ედომუშამი მახორობაშ 0,31% აკმადგინანს. ტრიპურაშ მახორობაშ დოხოლაფირო 70%  — ბენგალარეფი, დოსქილადირი 30% წჷმორინელი რე შხვადოშხვა ეთნიკური ბუნეფით, ნამუშეთ არძოშე დიდი რე — კათა ტრიპურა, ნამუთ ჩინურ-ტობეტური ფანიაშ კოკბოროკიშ ნინაშა რაგადანა.
მახორობაშ 85,6% ინდუიზმიშ მორწუმე რე, 8% — ისლამი, 3,2% — ქირსიანობა დო 3,1% — ბუდიზმი.
შტატიშ ჭარუა-კითხირიშ რჩქინაშ მაძირაფალი 73,2% რე, ნამუთ ოშქაშეინდური მაძირაფალშე მაღალი რე.

 ადმინისტრაციული დორთუალა 
200px|right|thumb|ტრიპურაშ ოლქეფი
ადმინისტრაციულო შტატი 8 ოლქო ირთუ:
 აგარტალა
 ამბასა
 ბელონია
 გომატი
 დჰარმანაგარი
 ხოვაი
 სიპაჰიჯალა
 უნაკოტი

 ეკონომიკა 
შტატიშ ეკონომიკაშ თარი სფერო რე ოფუტეშ მეურნობა, თე სფეროს ტრიპურაშ მახორობაშ  64 % რე დოკაფილი. თარი კულტურა — ორზა. შტატიშ დიხეფს დაღარას რე სასარგებლე დინოხურიშეფი, რე ძალამი ჭიჭე კაოლინიტიშ, რკინაშ მადანიშ დო ნოშქერიშ ოზირუე, თაშნეშე შანულამო რე — ორთაშობური გაზი. ტრიპურაშ წარმება  კინოხიშობურო ძალამ დაღარას რე გოვითარაფილი.

 რესურსეფი ინტერნეტის 
 www.tripura.nic.in Official website of the government of Tripura.
 An Article on the Ethnic conflict in Tripura in boroksite.com
 www.boroksite.com  An information centre for Tripura by tripuris.
 Voice of the Northeast India
 www.Tripurainfo.comA news web portal of Tripura.
 tripurasociety.org Delhi Tripura Society website.
 twipra.com  A website about Twipra (Tripura).

*
კატეგორია:ინდოეთიშ შტატეფი დო მორსხუე ტერიტორიეფი